སྐྱེ་འགག་འགའ་ཞིག་མི་མཐུན་འགལ།།འགན་འཁུར་ཤིང་འགས་གཡོ་འགུལ་དང།།འཆི་བའི་འགུམ་དང་ཐོག་མའི་འགོ།འགོག་བདེན་ལམ་འགོར་སེམས་མི་འགོང།།བདེ་ལ་འགོད་དང་དུས་སྐབས་འགོལ།།འགོ་བའི་ནད་འགོས་དུས་འགྱངས་དང།།སེམས་ཀྱི་འགྱུ་བ་འགྱུར་བ་དང།།འོད་འགྱེ་འགྱེད་དང་འགྱེལ་བ་དང།།འགྱོད་དང་ལྟོ་འགྲངས་ཕན་ཚུན་འགྲན།།འགྲམ་པ་རྩིག་འགྲམ་མི་མཐུན་འགྲས།།སྦྱར་བའི་འགྲིག་དང་འཕེལ་འགྲིབ་དང།།འགྲིམ་འགྲུལ་བྱེད་དང་ཐུར་དུ་འགྲིལའདྲིལ་ཞེས་པའང་འཐད།།བརྩོན་འགྲུས་རིགས་འགྲེ་འགྲེང་སྟེ་འདུད།།རྐང་པ་འགྲེད་དང་ཆུ་སོགས་འགྲེམས།།ཕན་ཚུན་འགྲེལ་དང་གཞུང་དོན་འགྲེལ།།ལམ་དུ་འགྲོ་དང་གྲོགས་དང་འགྲོགས།།འཆི་བའི་འགྲོངས་དང་མདུད་པ་འགྲོལ།།དེ་སོགས་ག་ཡིག་འས་འཕུལ་ཅན།།